[ من بعد ما كليت لبنت خالتي الحلوة وتقبتها باش نتاقم منها حيت كتاشفت بلي سحرات ليا خرجت تتجري من الدار بعد ما سبيتها دوشت ودخلت وريحت تنفكر فالهدرة لي كانت تتقول ليا بلي هيا سحرات ليا حيت تاتبغيني وبلي هيا مكانتش باغا تجي شي وحدا تاخد بلاصتها عندي حتى تانتصدم تنسمع الصوت ديال الواليد والدقان الدار رجعو نضت نحل الباب عاد كانت الصدمة لكبيرا خالتي ولي كانت مخاصمة معا الواليدة ولي هيا لأم ديال البتول جايا معاهم مافهمت والو لواليدة قالت ليا اشنو تادير تحنى على يد خالتك بوسها وداكشي لي درت دخلو خليتهم باركين تيهظرو ريحت معاهم فهمت بلي الواليد لي صالحهم معا بعضياتهم فااك انا يلاه زبلتها معا بنتها ملقاو إمتى يتصالحو لواليد وهوا يشوف فيا وقال ليا ولدي عندي لك واحد الخبار زوينة وغدا تعجبك لموهم راه غنخطبو لك بنت خالتك (لي يلاه تقبتها) بقيت ساكت معرفتش واش نحشم ولى نتصدم اش هاد الحصلة وإلى سولوها وعاودت ليهم على داكشي لي درت ليها فدارنا غادي نقودها من عند الواليد ولكين محال حيت تا هيا مادارت فيها ما يصلح ساحرة ليا شنو كانت متوقعا مني خرجت خالتي وقالت لواليدة غنسول الباتول ونرد علك لخبار فتلفون شويا بقيت مابين السماء والأرض ساعة ونص حتى تنسمع التلفون ديال لواليدة تيصوني ?! جاوبات وبقات تتهضر شويا وهيا تشوف في وقالت ليا مبروك العفريت بنت خالتك راه وافقت علك معرفت واش نفرح ولى نبكي المشكل هوا علاش وافقت وانا فايت ليا ضحكت عليها وتقبتها أصلا انا محاملش نزيد نبقى معاها حيت لقيتها تتسحر ليا كيفاش باغيني نخطبها ونتزوج بيها كاع وخا هيا كانت زوينة وأي واحد يتمناها ولكين عقلية قديمة بزاف لدرجة باقا تأمن بالسحر بقيت ساكت مبغيت نقول والو لواليدة نعرف بعدا هاد ختنى شنو تحث راسها وعلاش وافقت عليا وهادشي لي بقيت تنفكر فيه اليل كامل مجانيش النعاس حتى فقت صباح لبست حوايجي وخرجت غادي لمدرسة وصلت تنقلب على بنت خالتي الباتول وهيا تبان ليا واقفا بعيد وتتشوف فيا مقداتش تقول ليا اجي ومع دالك مشيت قلت ليها سلام بقات تتشوف فيا وقالت ليا من بعد داكشي لي درتي ليا كامل جاي تتقول ليا سلام فلبلاصة جاوبتها فكري حتى نتي اشنو درتي واش نسيتي راك كنتي تتسحري ليا بدات عاودتاني نفس الكاسيطة (انا درت لك داكشي حيت تنبغيك ومبغيتكش تشوف فوحدا اخرى من غيري ...) قلت ليها ومن بعد دابا شنو ماما وماماك تصالحو ودابا باغين يجيو لعندكم السيمانة الجايا وكان تيسحاب ليا غدا تقولي لا وغا تهنينا بزوج ساعا وافقتي فلبلاصة قالت ليا شوف دير لي بغيتي انا باغا نبقى معاك وأصلا كن مكنتش تنبغيك منجيش لعندك لدار وعارفا خالتي مكيناش ودير معايا داكشي ودابا انا موافقة على هادشي لي داروه دارنا ونتا ? بقيت ساكت وقلت ليها هادشي ماشي لعب خاصني وقت نفكر مزيان حيت هادي ماشي غولاسيو عادية راه تنهدرو على خطبة ومن بعدها زواج وهادشي خاصو تفكير لموهم قلت ليها غدا ونقولك شنو كين مشيت لدار فلعشية دخلت لبيتي سديت عليا وبركت تنفكر واش نوافق على هاد الباتول السحارة ولى لا ونتهنا حتى تيصوني تلفوني ونمرة ديال البتول معرفتش شنو باغا حيت يلاه كنت معاها عيطات ليا جاوبتها قلتلها شنو كين مالك قالت ليا شنو قررتي راه لواليدة تتوجد فشي حاجا واقيلا داركم غيجيو لعندنا باش تخطبوني قلت ليها شوفي انا موافق ولكين نتي تديري شي حوايج ميتقبلهمش لعقل بقات تتقول ليا شوف ولله حتى مدرتش لك شي حاجا خيبا غير باش نبقى عزيزة علك وصافي قلت ليها أوكي ولكين تكون اخر مرت جيت إلى سمعت شي حاجا بحال هكدا عاودتاني غادي مبقيتيش غدا تشوفي هاد لوجه قالت ليا صافي اخر مرة ، وهيا تعيط ليا لواليدة وطبعا مقلت ليها والو على داكشي لي كانت تدير ليا بنت خالتي حيت غدا تولي مخاصما مع مها عاودتاني قالت ليا لواليدة وليدي شوف نهار الخميس غادي نخطبو لك بنت خالتك إلى مكنتيش باغي قولها دابا قبل ما تولي المسائلة فيها خطبة قلت ليها لا الواليدة لي بان لك انا بعدا موافق وحتى دريت تنعرفها من شحال هادي صافي قالت ليا ولله إكمل بلخير اوليدي وجمع راسك راه غنمشو نهار لخميس أي بعد يومين قلت ليها صافي لبست حوايجي ومشيت للمدرسة مع دخلت تنلقاها تتسنى فيا وتضحك صافي وصلاتها لخبار بلي نهار لخميس غنجي انا ودار نخطبوها مع وقفت معاها قالت ليا ههههه زماني وضفاك سكتينا غيسمعك شي واحد وغيولو شادين فيا قالت ليا اوكي بلاما ندخلو لمدرسة يلاه نخرجو نمشو لشي بلاصة نهظرو مزيان قلت ليها اوكي خرجنا خديت واحد الموطور من عند واحد عشيري وكنت انا لي مقاد ليه لوراق ديال الموطور حيت العميم خدام فديوانة مقدرش يقول ليا لا ، خديتو ومشيت انا وياها لمدينة لقديمة بقينا تنسركلو داك نهار كامل مخلينا تا شي قنت تا لعشية ومشينا لديك لقهوة لي موالفين نريحو فيها مع بركنا تما وهوا يعيط ليا سرباي قاليا اجي نهدر معاك مشيت لخندو قاليا وا ثبي ياك قلت لك راه كانت تتدير لك شي حاجا فلقهوة ومزال تتجي معاها لهنا قلت ليه ههه اودي قصة طويلة منقدرش نعاودها لك لموهم شكرا خويا ورجعت ريحت حداها ومن بعد وصلتها لدار ورجعت لداك عشيري موطورو ورجعت لدار صافي غدا غنمشي انا و لواليدة و الواليد وخويا لكبير باش نخطبوها وخا يلاه كنت معاها كنت حشمان وخيف فنفس اللحضة حيت هيا تقدر تدير ليا شي بلان غير باش ترد ليا صرف على نهار لي تقبتها فيه وأخيرا جا داك نهار لي كنت تنخمم ليه وصل لخميس لي كنت غنمشي فيه انا ودار نخطبو ديك بنت خالتي الباتول نضنا بكري مشيت لحمام رجعت لدار بقيت مطايف معا الواليدة شي ساعتين قالت ليا والو تلبس كوستيم اودي نعلي شيطان راه متيجيش معايا وانا غالبا عليا ضحكت وعاد زيد ملي نلبس داك لكوستيم بقات معايا حتى قنعاتني ولبستو ولكين ولله ما نخرج فدرب بحال هكدا جا لواليد هزنا من العتبة ديال لباب مشافني حد وصلنا دخلنا لعندهم بركنا حطو لقص تكلمنت عليهم فلماكلة الواليد وهوا يشوف فبات الباتول وقاليه شوف اخويا البنت بنتنا و الولد ولدكم وبغينا بنتكم ... ، لموهم الواليد بقى تيعنب فيهم معرفتو منين جاب داك لعجب لي كان تيقول ، لموهم راجل خالتي قاليه موافقين مغنلقاوش لبنتنا حسن من ولدكم حشمني ولد الطحبة تنتسنا فالباتول تبان باقا مدخلتش حتى تتبان ليا داخلة وضفاك تيتيزة مقودة صدماتني بصح هيا ديما زوينا ولكين دابا زادت زيانت وحتى الواليدة محيداتش عينيها عليها حتى خرجنا من عندهم وصلنا لدار بارك وهوا يجي لعندي الواليد قالي شوف اوليدي راك دابا خاطب بنت يعني خاصك تجمع كرك فلمدراسة راه هاد لعام لباك ومبقى لك والو إوى كون راجل وداكشي لي درت حيت بديت تنحس با لمسؤلية لي تحطيت فيها وداز داك لعام بزربة حيت داز زوين حتى تيجي نهار لي غندوزو فيه الوطني فدورة التانية وكنت مدخل معايا النقلة فلوراق والتلفون الموهم انني نجح وصافي دخلنا و من زهري جاو عندي شي اساتدة دمادم و دوزتها عليهم خارج من الإمتحان وتنفكر واش غنجح وانا ضارب 5.18 فالجهوي ومغيعطوناش نتائج تال من ورا سيمانتين كيفاش غندوزها وخاد العام ماشي بحال لي فاتو عليا ضغط كبير من الدار ؟ دازت سيمانتين طويلة بزاف عاد حطو لينا نتائج جى عندي واحد ولد الدرب باش نمشيو بزوج مشينا وقفنا قدام الطابلو لي فيه لأرقام تنقلب متنلقاش رقمي وخا هكداك ممتيقش ومزال تنقلب والو انا سقطت يعني كاع داكشي لي كنت تنفكر فيه مشى وتكتب عليا عام اخر بقيت واقف فبلاصتي حتى تنسمع صوت الباتول وشدات ليا من يدي وقالت ليا سوف راه ممكتاباش لك هاد العام ومزال صبر يقدرو يعطوك إستدراكية مالك تا حاجا مبعيدة قلت ليها نتي نجحتي هادشي علاش تتقولي هادشي طون سقطتي كون حسيتي بيا وخليتها واقفة وتميت غادي خارج بقات تتعيط عليا ولكين كنت كاعي بزاف خرجت معاقلش على راسي انا اول مرة نسقط فحياتي تنسمع تلفوني تيصوني تتبان ليا النمرة ديال الواليد باغي يعرفني اشنو درت جاوبت قالي شنو اوليدي شنو درتي قلت ليه الواليد سمح ليا انا سقطت قالي صافي ممكتابش ماشي نتا اول واحد غيسقط فلباك وخا هكداك انا بقى فيا لحال بزاف غادي لدار وانا فحالة بحال لغيبوبة انا كنت تنخطط لشي حاجا من ورا الباك وجمعت الوراق ديال الشرطة والمشكل انني درت جهدي كامل وخدمة مزياان غادي فطريق حتى تنسمع صوت ديال فران ديال طموبيل كيف درت باش نشوف شنو تنلقى بلي انا طيح فشانطي لالة زينة وزادها نوار لحمام حسيت بلي كلشي واقف ضدي وانا طايح معرفت شنو وقع ليا حتى فقدت لإحساس ومعقلت حتى ضرباتني الفيقة فسبيطار بقيت فاقد الوعي معرفش شحال ديال الوقت لموهم اول ما حليت عينيا تيبان ليا لواليد والواليدة وخالتي لي هيا لأم ديال الباتول وانا بسبيطار متكي قالو ليا بقى بفحال هاكداك متحركش بغيت عاد تتبان ليا الباتول داخلة وعينيها حمرين بحالا كانت تتبكي تنسول تيقولو ليا بلي يوماين وانا مغيب فاك داكشي ديال بوليوود متيقتش حتى شفت تلفوني ومولات الطونوبيل لي ضربتني تا هيا واقفة بغيت نوض تنحس برجليا تقال تنحيد اليزار تيبان ليا رجلي ليسرا كاملا كبص فاك قالو ليا بلي تهرست من رجلي ليسرا وتشقق ليا لعضم ديال ليد ليسرا وتضربة ضربة مقودة فلخر ديال راسي متيقتش وبقيت فصبيطار خمس يام عاد خلوني نخرج مشيت لدار ولى تيقتلني الملل نهار كامل واتا مريح فايسبوك تلفازة وحتى بنت خالتي مكانش تتخليني بوحدي بنهار تنبقى شاد معاها ستون حتى تتجي عندي وتتقولي يوسف عندي لك واحد الخبار زويين قلت ليها شنو ? قالت ليا راه جاتك لإستدراكية وغتعاود باقي عندك فرصة فين تعوض وتنجح إن شاء لله وداكشي لي درت مكين ما يدار ومعا مهرس مكان ميدار عطيتها غير لحفاضة وتتجي الباتول بنت خالتي والدرية لي خاطب تتراجع معايا داكشي لي مفهمتش دازو دوك ليام قبل من الإستدراكية بزربة وصل نهار لإمتحان بزز باش وصلت لقسم هادشي غير حطني الواليد قدام الباب د المدراسة والعكاز ودخلني الواليد والواليدة تال الطاولة ولكين مشافوش النقلة لي كنت خاشيها فالبانضة ديال يدي لا يأس مع الحياة وخا نعرف إحصلوني لموهم نجح دخلت كيف صونات جبدت الحجاب لول كوبيتو فلورقة وخرجت والغد ليه كدالك صافي كملنا الدورة الإستدراكية وخديت الكود ديالي ديال مسار وبعد يوماين حطو ليا النقط مقديتش غطيت غيلا للبتول قالت ليا يوسف راه دخلت لمسار وراه حطو النقط وشفتهم تنتسنى شنو غتقولي واش نجحت ولى سقطت حتى تتقولي مبروك نجحتي واه دابا عاد حسيت براحة وحققت الحلم لي كان عندي الصيف كامل وكاع ديك لحفاظة ممشاتش غير هكداك اول حاجا جرتها عيطت للواليد اول ما قلتها ليه فرح بزاف وقالي ختار لي بغيتيها ديالك اولدي اول حاجا فكرت فيها بغيت موطور الوليد حتى تتجي الواليدة من حيت لا ادري وقالت ليه شوف جمع شويا راسك فالمصروف راه الشهر الجاي إن شاء لله نديرو العرس لولدك والباتول صافي فاك للموطور بلاش منو اصلا منخليش ديك البنت تتسنى وهيا وقفت معايا هاد ليام صراحة وخا بدينا انا وياها بالمشاكيل ولكين من بعد عاد عرفتها على حقيقتها زوينة عيطت ليها وقلتها ليها وهيا تبقى تتضحك فرحات وان كتر منها حيت عرفت بلي انا لقيت البنت لي تقدر تدير اي حاجة على قبلي النهاية ]
يتحدث المقال عن شاب يدعى "العفريت"، كان على علاقة مع ابنة خالته "الباتول" التي كانت تحيك له المكائد، ولكنه في النهاية وافق على الزواج منها. يتحدث المقال عن طالب في البكالوريا كادح يكدَّح طوال العام، لكن في يوم ظهور النتائج يسقط في مادة, مما سبب له إحباطاً كبيراً. لكن تأتيه فرصة للاستدراكية, فيقبلها ويتمكن من النجاح في البكالوريا.